Д О Г О В О Р
№ 3/24. 03. 2017г.

За Доставка чрез покупка на 160т. фураж- царевица на зърно за нуждите на ТП „ДЛС Ропотамо”

Днес, 24. 03. 2017г., в гр. Приморско, на основание чл. 112 от ЗОП във връзка с  Решение № РД 10-22/08. 03. 2017г. на директора на ТП ДЛС“Ропотамо” 
Между:
ТП Държавно ловно стопанство „Ропотамо”, със седалище и адрес на управление: местност „Аркутино”, община Созопол, обл. Бургаска, БУЛСТАТ 2016176540222, представлявано от инж. Б. Цвятков- Директор и Зл. Величкова- гл. счетоводител, наричано по-долу за краткост ВЪЗЛОЖИТЕЛ
И
„Елитхран””ЕООД, със адрес/седалище и адрес на управление: гр. Ловеч, ул.”Бяло море”№11,ЕИК 110514816, представлявано от Антон Христов Ангелов в качеството му на УПРАВИТЕЛ, наричан/о за краткост ИЗПЪЛНИТЕЛ,
се сключи настоящия договор за следното:

ПРЕДМЕТ НА ДОГОВОРА
Чл.1. (1) ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извършва доставка на фураж в размер на 160тона, посочен в Техническата спецификация, наричани по-долу за краткост ДОСТАВКИТЕ, по заявка на ВЪЗЛОЖИТЕЛЯ срещу заплащане по начин и в срокове, описани в настоящия договор.
(2) Доставяният фураж ще бъде придружен с документи, указващи произхода и качество в съответствие с изискванията на БДС,  и на цена, посочена в ценовото приложение №9.

СРОК НА ДОГОВОРА. СРОКОВЕ НА ДОСТАВКИТЕ
Чл.2. Срокът за изпълнение на Договорът е 12месеца, считано от сключването му. Срокът за ДОСТАВКИТЕ е  от 5 календарни дни от поканата за доставка.периодично, след покана от страна на купувача.

МЯСТО НА ИЗПЪЛНЕНИЕ
Чл.4. ИЗПЪЛНИТЕЛЯТ извършва ДОСТАВКИТЕ на адрес: местност „Аркутино”, община Созопол.

ГАРАНЦИЯ ЗА ИЗПЪЛНЕНИЕ

Чл.5. (1) Гаранцията за изпълнение на договора е в размер на 1680лв./хиляда шестотин и осемдесет лева/, представляваща 3% (три процента) от стойността на поръчката.
(2) При сключването на договора ИЗПЪЛНИТЕЛЯТ представя на ВЪЗЛОЖИТЕЛЯ гаранция за изпълнение. В случай на представяне на банкова гаранция, тя следва да е за срок, надвишаващ срока по чл. 2 с не по-малко от 30 дни, която се освобождава в срок до 14 (четиринадесет) дни след окончателното приключване на договора.
Чл.6. ВЪЗЛОЖИТЕЛЯТ задържа гаранцията, ако в процеса на изпълнение на договора възникне спор между страните, отнесен за решаване от компетентния съд до решаването на спора.
ПРАВА И ЗАДЪЛЖЕНИЯ НА СТРАНИТЕ
Чл.7. ВЪЗЛОЖИТЕЛЯТ има следните права и задължения:
1. да заплаща определената цена по размер, начин и срок, уговорени между страните в чл.10 – чл.12.
2. да следи направените разходи и при достигане на лимита от 56000/петдесет и шест хиляди/лева без включен ДДС и да прекрати изпълнението на договора.
Чл.8. ИЗПЪЛНИТЕЛЯТ има следните права и задължения:
1. да изпълни ДОСТАВКИТЕ в съответствие с договорените изисквания и в договорените срокове;
2. да не предоставя на физически и юридически лица документи и информация, свързани с изпълнението на услугата без писменото съгласие на ВЪЗЛОЖИТЕЛЯ;

ЗАЯВЯВАНЕ НА ДОСТАВКИ

Чл.9. (1) Заявките за ДОСТАВКА на ВЪЗЛОЖИТЕЛЯ са писмени.
(2) ВЪЗЛОЖИТЕЛЯТ изпраща заявките за ДОСТАВКА до ИЗПЪЛНИТЕЛЯ по един от следните начини:
1. по пощата; 2. чрез куриер; 3. по факс – при наличието на такъв;
4. по електронна поща (e-mail) – при наличието на такава.
(3) При изпращане на заявка, по начина предвиден в ал.2, т.4, ИЗПЪЛНИТЕЛЯТ се задължава веднага да потвърди чрез електронно писмо (e-mail)получаването на същата. 

ЦЕНИ И ПЛАЩАНИЯ

Чл.10. ДОСТАВКИТЕ се заплащат по цени, съгласно ценовата оферта на ИЗПЪЛНИТЕЛЯ (Приложение №9), въз основа на която е избран за такъв в процедурата по избор на изпълнител за обществената поръчка, предмет на настоящия договор.
Чл.11. ВЪЗЛОЖИТЕЛЯТ заплаща цената след извършване на ДОСТАВКАТА, по банков път, в лева в срок до 10 календарни дни след представяне от ИЗПЪЛНИТЕЛЯ на ВЪЗЛОЖИТЕЛЯ на редовно оформени документ за плащане – фактура.
Чл.12. Плащането по чл.11 се извършва по банкова сметка на 
ИЗПЪЛНИТЕЛЯ -заличено
ОТГОВОРНОСТ ПРИ НЕИЗПЪЛНЕНИЕ

Чл.13. (1) При забавено на ДОСТАВКА по вина на ИЗПЪЛНИТЕЛЯ, същия дължи на ВЪЗЛОЖИТЕЛЯ неустойка в размер на 0,5% (нула цяло и пет процента) от стойността на заявената ДОСТАВКА с ДДС за всеки просрочен ден, но не повече от 10 (десет) % от стойността на заявената ДОСТАВКА.
(2) При забавено плащания по получени ДОСТАВКИ по вина на ВЪЗЛОЖИТЕЛЯ, същия  дължи на ИЗПЪЛНИТЕЛЯ неустойка в размер на 0,5% (нула цяло и пет процента) от стойността на ДОСТАВКАТА с ДДС за всеки просрочен ден, но не повече от 10% (десет процента) от стойността на ДОСТАВКАТА.
Чл.14. При неизпълнение на клауза от настоящия договор, извън случаите по чл.13, виновната страна дължи на изправната страна неустойка в размер на 10% (десет процента) от прогнозната стойността на този договор, определена в процедурата по избор на изпълнител.
Чл.15. При прекратяване на договора по реда на чл.18, ВЪЗЛОЖИТЕЛЯТ може да задържи гаранцията за изпълнение.
Чл.16. Изплащането на неустойки и обезщетения по този договор не лишава изправната страна по договора от право да търси обезщетение за вреди и пропуснати ползи по общия ред.

ПРЕКРАТЯВАНЕ НА ДОГОВОРА

Чл.17. Договорът се прекратява:
1. с изпълнението му;
2. по взаимно съгласие между страните, изразено в писмена форма;
3. с достигане на сумата от 56000/петдесет и шест хиляди/лева без вкл. ДДС;
Чл.18. ВЪЗЛОЖИТЕЛЯТ може да развали договора едностранно, с писмено уведомление до ИЗПЪЛНИТЕЛЯ, без предизвестие, ако ИЗПЪЛНИТЕЛЯТ не извърши заявена ДОСТАВКА в срока по чл.3. 
Чл.19. ВЪЗЛОЖИТЕЛЯТ може да прекрати договора с писмено уведомяване до ИЗПЪЛНИТЕЛЯ, ако в резултат на обстоятелства, възникнали след сключването му, не е в състояние да изпълни своите задължения. В тези случаи той заплаща по реда на чл.11 на ИЗПЪЛНИТЕЛЯ извършените до момента ДОСТАВКИ.

ФОРМА НА СЪОБЩАВАНЕ И УВЕДОМЯВАНЕ
Чл.20. Всички съобщавания, уведомявания и волеизявления на страните, включително заявките за ДОСТАВКА,  по изпълнение на правата и задълженията им по договора се извършват в писмена форма.
Чл.21. Едностранните съобщавания, уведомявания и волеизявления на страните, включително заявките за ДОСТАВКА, по изпълнение на правата и задълженията им по договора се изпращат по един от следните начини:
1. по пощата;
2. чрез куриер;
3. по факс – при наличието на такъв;
4. по електронна поща (e-mail) – при наличието на такава.
Чл.22. (1) За изпращане на съобщения, уведомление и други волеизявления, страните посочват следните адреси, факсове и електронни пощи, както следва:
1. За ВЪЗЛОЖИТЕЛЯ:
Адрес за кореспонденция: п.к. 8180,  гр. Приморско, ул.”Трети март”№82а
Тел./факс 0550 33197,факс :0550 33197  Административна сграда на ДЛС Ропотамо
email: dlsropotamo@uidp-sliven.com
2. За ИЗПЪЛНИТЕЛЯ:
Адрес за кореспонденция: гр. Ловеч, ул.”Бяло море”№11
Електронна поща (e-mail): elithran@mail.bg
(2) Ако ИЗПЪЛНИТЕЛЯТ не посочи факс и/или електронна поща по предходната алинея, то той не може да изпраща съобщения, уведомление и други волеизявления на факса и/или електронната поща на ВЪЗЛОЖИТЕЛЯ.

ДОПЪЛНИТЕЛНИ РАЗПОРЕДБИ
Чл.23. (1) Неразделна част от настоящия договор е ценова оферта (Приложение №9) на ИЗПЪЛНИТЕЛЯ, въз основа на която е избран за такъв в процедурата по избор на изпълнител за обществената поръчка, предмет на настоящия договор.
(2) ВЪЗЛОЖИТЕЛЯТ си запазва правото при необходимост да поръчва артикули, извън посочените в ценовата оферта на ИЗПЪЛНИТЕЛЯ по чл.23 ал.1 и заплаща същите по действащия към момента на заявката ценоразпис на ИЗПЪЛНИТЕЛЯ.

Чл.24. Настоящият договор може да бъде изменян само в случаите предвидени в Закона за обществените поръчки по взаимно съгласие между страните, изразено в писмена форма, което става неразделна част от договора.
Чл.25. (1)Възникналите спорове по тълкуването и изпълнението на договора, както и нерешените с договора въпроси ще се решават по споразумение между страните, а когато това се окаже невъзможно – по съдебен ред.
(2) За неуредените с договора въпроси се прилагат разпоредбите на действащото българско законодателство.

Договорът се състави в 2 (два) еднообразни екземпляра – един за ИЗПЪЛНИТЕЛЯ и един за ВЪЗЛОЖИТЕЛЯ.

ЗА ВЪЗЛОЖИТЕЛЯ:			ЗА ИЗПЪЛНИТЕЛЯ: 


1.  заличено, чл.2 ЗЗЛД				                    1. заличено, чл.2 ЗЗЛД
инж.Б. Цвятков				                               / Антон Ангелов-управител/
директор


2.  заличено, чл.2 ЗЗЛД                                                                    
      Зл. Величкова
главен счетоводител                                                              

3. заличено, чл.2 ЗЗЛД
М. Томова
юрисконсулт



